અનુમાન છે કે રાજ્યમાં હવે એકાદ અઠવાડિયામાં વરસાદ સત્તાવારપણે વિદાય લેશે. ખેડૂતોને ચિંતા થાય તેવા સમાચાર એ છે કે 8 વર્ષ પછી ગુજરાતમાં સીઝનનો સૌથી ઓછો 467.6 મીમી વરસાદ પડ્યો છે. હાલ રાજ્યમાં સીઝન દરમિયાન 20 ટકા અને અમદાવાદમાં 49 ટકા વરસાદની ઘટ છે. 2009માં 649.4 મીમી વરસાદ પડ્યો હતો. હજુ સુધી રાજ્યમાં સરેરાશ 73.66 % વરસાદ નોંધાયો છે. ગત વર્ષની સરખામણીએ ગુજરાતમાં આ વખતે વરસાદનું પ્રમાણ સાધારણ રહ્યું છે. ગત વર્ષે 7 સપ્ટેમ્બર સુધી ગુજરાતમાં 31.51 ઈંચ સાથે મોસમનો 105.09% વરસાદ પડી ગયો હતો.